Kamu bisa jelasin ke aku soal Sekolah Kebangsaan Meraga Beris dalam bahasa melayu?

Sekolah Kebangsaan Meraga Beris terletak 23.8 km dari Bandar Chukai Kemaman dan 160 km dari Bandar Kuala Terengganu.Merupakan salah sebuah sekolah paling lama usianya di daerah Kemaman iaitu dalam tahun 1940-an.Pada tahun 1948, terdapat sebuah bangunan dengan bilangan murid yang sedikit.Untuk keselamatan,guni dicantum dan dipasang di sekeliling sebagai pagar sekolah.

Pada tahun 1957,sekolah beroperasi dengan seorang guru besar iaitu Encik Che Wan Muda bin Che Wan Ngah bersama seorang guru akademik lelaki dan seorang guru agama lelaki. Pada waktu malam,keadaan sekolah dikawal oleh penduduk kampung bagi mengelakkan gangguan daripada warga Indonesia yang datang menceroboh. Terdapat satu bangunan kelas sahaja untuk murid tahun 1 hingga tahun 5,satu tandas perempuan dan satu tandas lelaki. Bangunan kelas dan tandas dibina daripada kayu. Kelas mereka dipisahkan dengan memasang tirai skrin. Bilangan murid kurang daripada 50 orang. Murid hanya belajar sehingga tahun 5 dan untuk menyambung ke tahun 6, murid perlu bertukar ke Sekolah Kebangsaan Kijal. Murid-murid belajar menggunakan papan selit. Murid membawa bekal makanan ke sekolah kerana tidak ada kantin.

Pada tahun 1980, bilangan murid bertambah menjadi 85 orang. Sekolah diterajui oleh guru besar iaitu Cikgu Hashim bin Long bersama 3 orang guru lelaki dan seorang guru perempuan. Pada peringkat awal,bangunan kantin telah ada tetapi tidak beroperasi. Murid-murid membeli makanan daripada penjaja di sekitar bangunan sekolah. Terdapat seorang pengawal keselamatan untuk kawalan waktu malam sahaja dan seorang tukang kebun untuk menanam pokok dan menjaga kebersihan persekitaran sekolah. Kelas dan tandas dibersihkan oleh murid murid.

Pada tahun 2007,melalui peruntukan naik taraf bangunan,sekolah ini bertukar wajah. Dalam proses menyiapkan bangunan sekolah,Naval Mobile Construction Battalion (NMCB 7) bersama Jurutera Laut Diraja Malaysia dalam siri latihan tahunan maritim dua hala Amerika Syarikat dan enam negara Asia Tenggara turut membantu sebagai khidmat masyarakat.

Kini,SK Meraga Beris tersergam indah dengan bangunan baru yang dipenuhi dengan semua kemudahan fizikal yang cukup. Terdapat bangunan untuk pembelajaran tahun 1 hingga 6, bilik prasekolah, kelas PPKI,surau,kantin,bilik guru, pejabat, perpustakaan, bilik mesyuarat, padang,tandas, bilik kesihatan, makmal komputer,dewan terbuka,bilik Sains, bilik RBT,dan pondok pengawal. Tenaga pengajar terdiri daripada seorang guru besar, 4 orang penolong kanan, 47 orang guru serta 7 orang kakitangan sokongan.